PROIECT DE HOTĂRÂRE
privind atestarea apartenenţei unui imobil la domeniul privat  al comunei  Bogdăneşti, judeţul Vaslui

Potrivit dispozițiilor art. 121 alin. (1) și alin. (2) din Constituția României, republicată, ale art. 3 și art. 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997, ale art. 7 alin. (2) din Codul Civil; 
Având în vedere:
· referatul de aprobare a proiectului de hotărâre iniţiat de către primarul comunei;
· raportul comisiei speciale pentru întocmirea inventarului bunurilor care alcătuiesc domeniul privat al unității administrativ –teritoriale comuna Bogdăneşti  ;
· raportul de specialitate al secretarului general al comunei; 
Luând în considerare:
		- prevederile art. 129 alin.(2) lit.c), art.354, art.355 și art.357 din Ordonanţa de Urgență nr.57/2019 privind Codul administrativ; HG 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, art. 557 alin. 2, art. 888 Cod civil;
În temeiul art.139 alin.(3) lit.g) și art.196 alin.(1) lit.a) din Ordonanţa de Urgență nr.57/2019 privind Codul administrativ;

CONSILIUL LOCAL al comunei Bogdăneşti, judeţul Vaslui,  adoptă prezenta hotărâre.

Art.1. Se însuşeşte documentaţia cadastrală - Plan de amplasament şi delimitare a imobilului tern şi construcţii, conform Anexei nr. 1, având ca obiect imobilul teren cu destinaţia curţi-construcţii în suprafaţă de 1887 mp şi construcţiile C1, C2 şi C3 cu suprafeţe de 33 mp, 23 mp, respectiv 8 mp.
Art.2. Se aprobă apartenenţa la domeniul privat al UAT Bogdăneşti a imobilului teren şi construcţii identificat conform Anexei nr. 1 care face parte integrantă din prezenta hotărâre.
Art.3. Se completează inventarului bunurilor din domeniul privat al UAT Comuna Bogdăneşti conform Anexei nr. 2 care face parte integrantă din prezenta hotărâre.
Art.3. Prezenta hotărâre se va comunica: Primarului comunei Bogdăneşti, Instituţiei Prefectului judeţului Vaslui, pentru exercitarea controlului cu privire la legalitate, Biroului de Cadastru şi Carte Funciară Bârlad, și se aduce la cunoștință publică prin afișare pe www.primariabogdanesti.ro.
Bogdăneşti,
26.01.2022
	Primar,
	Avizează, 

	Ion Dorobanţu
	Secretar general,
Gheorghiţă-Laurenţiu Stângă

[bookmark: ANEXA__NR_1_LA_HCL_NR_20_DIN_2021]Referat de aprobare
referitor la Proiectul de hotărâre privind completarea inventarului bunurilor imobile ce aparţin domeniului privat  al comunei  Bogdăneşti, judeţul Vaslui

    	În conformitate cu prevederile art. 129 alin.(2) lit.c), art.354, art.355 și art.357 din Ordonanţa de Urgență nr.57/2019 privind Codul administrativ; HG 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor ;
        Comisia de inventariere prin procesul verbal nr. 401 din 17.01.2022 a constatat că a indetificat o suprafață de 1887 mp, categorie de folosință curţi-construcţii, amplasat în intravilanul satului Ulea , comcomuna Bogdăneşti, lângă Şcoala Ulea.
         Din verificările făcute s-a constatat că terenul în suprafață de 1887 mp, nu a fost înscris în Cartea Funciară de nicio persoană fizică sau juridică , nu este grevat de sarcini , iar din evidențele primăriei nu este supus regimului legilor funciare.
         Drept pentru care Comisia specială de inventariere a domeniului public şi privat al comunei Bogdăneşti propune ca acest teren în suprafață de 1887 mp. să fie însușit  de către Consiliu local pentru ca apoi să fie trecut în domeniul privat al comunei Bogdăneşti.
          Conform art.356 al OUG nr.57/03.07.2019 , privind Codul administrativ , pentru valorificarea eficientă a bunurilor aparținând domeniului privat de interes local în scopul diversificării serviciilor către populație , consider utilă promovarea prezentului proiect de hotărâre privind declararea ca bunuri apaținând domeniului privat a acestui teren.
           coroborate cu dispozițiile art.888 Cod civ conform căruia : ” Înscrierea în Cartea Funciară se efectuează în baza înscrisului autentic notarial , a hotărârii judecătorești rămase definitivă , a certificatului de moștenitor sau în baza unui alt act emis de autoritățile administrative , în cazurile în care legea prevede aceasta. ” ,
           și cu dispozițiile art. 557 alin. 2 cod civil privind Dobândirea dreptului de proprietate : ” (2) În cazurile prevăzute de lege , proprietatea se poate dobândi prin efectul unui act administrativ .” , motivează prerogativele Comunei Bogdăneşti de solicitare a înscrierilor în cartea funciară a terenurilor identificate ca fiind fără acte de proprietate. 

Primar,
DOROBANŢU ION
Secretar General

Raport de specialitate
privind atestarea apartenenţei unui imobil la domeniul privat  al comunei  Bogdăneşti, judeţul Vaslui
    	
  	Având în vedere art.36 alin 1 din Legea nr. 18/1991, (1) Terenurile aflate în proprietatea statului, situate în intravilanul localităţilor şi care sunt în administrarea primăriilor, la data prezentei legi, trec în proprietatea comunelor, oraşelor sau a municipiilor, urmând regimul juridic al terenurilor prevăzute la art. 26. Acest text de lege a fost clarificat de Curtea Constituțională , în motivarea Deciziei nr. 332/2016 referitoare la respingerea excepției de neconstituționalitate a dispozițiilor art.26 alin (2) si art.36 alin (1) ultima teză din Legea fondului funciar nr.18/1991 , republicată , Curtea Constituțională reținând că ”terenurile din domeniul public al statului au trecut în domeniul privat al unității administrative teritoriale ope legis la data intrării în vigoare a Legii nr.18/1991”.
Dispozițiile art. 354 al OUG nr.57/03.07.2019: (1) Domeniul privat al statului sau al unităților administrativ teritoriale este alcătuit din bunuri în proprietatea lor și care nu fac parte din domeniul public.(2) Asupra acestor bunuri , statul sau unitățile admistrativ teritoriale au drept de proprietate privată. 
 	coroborate cu dispozițiile art.888 cod civ conform căruia : ” Înscrierea în cartea funciară se efectuează în baza înscrisului autentic notarial , a hotărârii judecătorești rămase definitivă , în cazurile în care legea prevede aceasta.”
și cu dispozițiile art.557 alin. 2 cod civil privind Dobândirea dreptului de proprietate: ”(2) În cazurile prevăzute de lege, proprietatea se poate dobândi prin efectul unui act administrativ.”
      	Prin procesul verbal de constatare nr. 401 din 17.01.2022, Comisia de inventariere a identificat o suprafață de 1887 mp, categorie folosință curţi-construcţii, precum şi construcţiile C1, C2 şi C3 cu suprafeţele de 33 mp, 23 mp, respective, 8 mp, amplasate în intravilanul satului Ulea, com. Bogdăneşti , cu vecini : nord Şcoala Ulea, sud Scînteie Constantin, est: drum sătesc, V – Focşa Vasile.
       Din verificările făcute s-a constatat că imobilele de mai sus nu au fost înscrise în Cartea Funciară de nici o persoană fizică sau juridică, nu sunt grevate de sarcini, iar din evidențele primăriei nu fac obiectul vreunei solicitări conform Legii nr. 10/2010, nu fac obiectul solicitării de reconstituire a dreptului de proprietate ori de constituire conform legilor fondului funciar .
        Drept pentru care Comisia specială de inventariere a domeniului public şi privat al comunei a propus ca acest imobilele de mai sus să fie însușite de către Consiliul local şi să fie trecute în domeniul privat al comunei Bogdăneşti.
         Având în vedere cele prezentate mai sus propun spre aprobare Proiectul de hotărâre privind atestarea apartenenței unui imobil – teren şi construcţii la domeniul privat al comunei Bogdăneşti , județul Vaslui.



Secretar General,
Gheorghiţă-Laurenţiu Stângă


Nr. 401 din 17.01. 2022



Proces-verbal 
al comisiei special pentru întocmirea şi actualizarea inventarului bunurilor care alcătuiesc domeniul public şi privat al comunei Bogdăneşti


Comisia  specială pentru întocmirea şi actualizarea inventarului bunurilor care alcătuiesc domeniul public şi privat al comunei Bogdăneşti a fost constituită prin Dispoziţia Primarului comunei Bogdăneşti nr. 376 din 05.10.2021, formată din:

· Dorobanțu Ion, primar;
· Stângă Gheorghiță Laurențiu – secretar general al comunei;                               
· Aristotel Oana-Gabriela, inspector principal Compartiment Urbanism ;
· Apur Vasile, inspector principal Compartiment Registrul agricol;
· Frunză Valeriu -  Daniel, inspector principal, Compartiment Fond Funciar;
· Ruscă Nicoleta – Marcela, consilier asistent Compartiment Achiziţii publice.                   

Inventarul  domeniului privat al comunei Bogdăneşti, judetul Vaslui, este  atestat prin HCL nr. 13/2016 care a fost modificată şi completată ulterior.
[bookmark: 355]Potrivit prevederilor art. 354 şi 355 din Codul administrativ : Domeniul privat al statului sau al unităţilor administrativ - teritoriale este alcătuit din bunuri aflate în proprietatea lor şi care nu fac parte din domeniul public. (2) Asupra acestor bunuri, statul sau unităţile administrativ - teritoriale au drept de proprietate privată.   Bunurile care fac parte din domeniul privat al statului sau al unităţilor administrativ - teritoriale se află în circuitul civil şi se supun regulilor prevăzute de Legea nr. 287/2009, republicată, cu modificările ulterioare, dacă prin lege nu se prevede altfel.

Art.553 din Codul civil – Legea nr. 287/2009 arată -  Sunt obiect al proprietăţii private toate bunurile de uz sau de interes privat aparţinând persoanelor fizice, persoanelor juridice de drept privat sau de drept public, inclusiv bunurile care alcătuiesc domeniul privat al statului şi al unităţilor administrativ - teritoriale. Iar art. 557 dispune : Art. 557. - (1) Dreptul de proprietate se poate dobândi, în condiţiile legii, prin convenţie, moştenire legală sau testamentară, accesiune, uzucapiune, ca efect al posesiei de bună - credinţă în cazul bunurilor mobile şi al fructelor, prin ocupaţiune, tradiţiune, precum şi prin hotărâre judecătorească, atunci când ea este translativă de proprietate prin ea însăşi. (2) În cazurile prevăzute de lege, proprietatea se poate dobândi prin efectul unui act administrativ. (3) Prin lege se pot reglementa şi alte moduri de dobândire a dreptului de proprietate.
Aşadar, dreptul de proprietate privatã al unităţilor administrativ-teritoriale asupra bunurilor din domeniul privat este supus regimului juridic de drept comun, dacã legea nu dispune altfel.
În demersul de a inventaria bunurile din domeniul public şi privat, Comisia a identificat o suprafață de 1887 mp, categorie folosință curţi-construcţii, precum şi construcţiile C1, C2 şi C3 cu suprafeţele de 33 mp, 23 mp, respectiv, 8 mp, amplasate în intravilanul satului Ulea, com. Bogdăneşti , cu vecini : nord Şcoala primară Ulea, sud Scînteie Constantin, est: drum sătesc, V – Focşa Vasile.
Comisia a constatat faptul că în domeniul public al Comunei Bogdăneşti, atestat prin Hotărârea Guvernului nr. 1361/2001, Anexa nr. 16, cu modificările şi completările aduse prin Hotărârile Guvernului nr. 162/2008, nr. 451/2009 și nr. 807/2013        figurează la poziţia 219 Şcoala Ulea cu următoarele date de identificare: Supraf. teren- 817 m.p. Nr.corpuri- 1 Supraf.constr.-300 m.p. Supraf. desfășurată-300 m.p. Nr. nivele- P, Structura de rezidență- B,  Fundații- A, Pereți- ZP, Acoperiș- TB, Starea construcției- B, Dotări edilitare: instalatie electrică, Capacitate: 2 săli., iar anul construcţiei 1967.
În fapt, însă terenul împreimuit aferent Şcolii este mai întins: 2720 mp. Imobilul Şcoală – teren şi construcţie este înscris în Cartea funciară nr. 70025 – 833 mp, diferenţa de 1887 mp nu se regăseşte nicăieri. Pe această din urmă suprafaţă sunt edificate trei construcţii datând din anul 1995 care sunt în administrarea unităţii de învăţământ: un grup sanitar, două anexe - magazinii lemne şi alte materiale.
       Din verificările făcute s-a constatat că imobilele de mai sus nu au fost înscrise în Cartea Funciară de nici o persoană fizică sau juridică, nu sunt grevate de sarcini, iar din evidențele primăriei nu fac obiectul vreunei solicitări conform Legii nr. 10/2010, nu fac obiectul solicitării de reconstituire a dreptului de proprietate ori de constituire conform legilor fondului funciar .
        Drept pentru care Comisia specială de inventariere a domeniului public şi privat al comunei propune ca e immobile să fie însușite de către Consiliul local şi să fie trecute în domeniul privat al comunei Bogdăneşti.
Demersul are scopul de a putea fi înscrise în cartea funciară a UAT Bogdăneşti, după care se va propune trecerea în domeniul public, dacă se va considera necesar şi oportun.

Urmare a recepţiei şi a inventarierii imobilului, caracteristicile tehnice şi economice sunt următoarele:
	215
	1.6.2.
	Teren intravilan Ulea
	            Suprafaţă teren 1887 mp, curţi-construcţii, Clădire anexă-magazie C1 – 33 mp, Clădire anexă-Grup sanitar C2 – 23 mp, Clădire anexă-magazie C3 – 8 mp, Vecini: Nord – Şcoala primară Ulea,  Sud – Scînteie Constantin, Est – drum sătesc, Vest – Focşa Vasile
	1990 
	13.700
	Hotărârea Consiliului local al comunei Bogdăneşti nr. ___ /2022 




Comisia  specială pentru întocmirea şi actualizarea inventarului bunurilor care alcătuiesc domeniul public şi privat al comunei Bogdăneşti: 

· Dorobanțu Ion, primar
· Stângă Gheorghiță Laurențiu – secretar general al comunei                               
· Aristotel Oana-Gabriela, inspector principal Compartiment Urbanism 
· Apur Vasile, inspector principal Compartiment Registrul agricol
· Frunză Valeriu -  Daniel, inspector principal, Compartiment Fond Funciar
· Ruscă Nicoleta – Marcela, consilier asistent Compartiment Achiziţii publice                   

COMISIA SPECIALĂ PENTRU ÎNTOCMIREA INVENTARULUI	ANEXA 2  la Proiect de hotărâre
BUNURILOR CARE ALCĂTUIESC DOMENIUL PRIVAT   			din 26.01.2022
AL COMUNEI BOGDĂNEŞTI 
INVENTARUL
bunurilor care aparţin domeniului privat al unității administrativ–teritoriale             BOGDĂNEŞTI 

	Nr.
crt.
	Codul de
clasificare
	Denumirea bunului
	Elementele de identificare
	Valoarea de inventar -lei
	Situaţia juridică actuală

	215
	1.6.2.
	Teren intravilan sat Ulea 
	[bookmark: _GoBack]Suprafaţă teren 1887 mp, curţi-construcţii, Clădire anexă-magazie C1 – 33 mp, Clădire anexă-Grup sanitar C2 – 23 mp, Clădire anexă-magazie C3 – 8 mp, Vecini: Nord – Şcoala primară Ulea,  Sud – Scînteie Constantin, Est – drum sătesc, Vest – Focşa Vasile
	13.700 
	HCL nr. ____/2022



Comisia specială pentru întocmirea inventarului bunurilor din domeniul public/privat al UAT Bogdăneşti
· [bookmark: _Hlk84325084]Dorobanțu Ion, primar;
· Stângă Gheorghiță Laurențiu – secretar general al comunei;                               
· Aristotel Oana-Gabriela, inspector principal Compartiment Urbanism ;
· Apur Vasile, inspector principal Compartiment Registrul agricol;
· Frunză Valeriu -  Daniel, inspector principal, Compartiment Fond Funciar;
· Ruscă Nicoleta – Marcela, consilier asistent Compartiment Achiziţii publice.                   
         
	Primar,
	Contrasemnează, 

	Ion Dorobanţu
	Secretar general,
Gheorghiţă-Laurenţiu Stângă

